text: صار في نقاش بالفيس بوك بجروبنا انو في صبايا ما بتثق في شيف مصري مثلاً عم يعمل كبة و في شيف سوري عم يحضر كبسة و في شيف تونسي عم يحضر فتة . هلا انا مو كتير مع هل الحكي , دوما بالوصفات التقليدية ما في مجال للتفنن , بس ما في مانع ابدا انو نقدم وصفات من مطابخ تانية و خصوصا لما بيكون الواحد متعلمها من مصدر ثقة و مو ضايف و لا لمسة من لمساته ..
text: #000007
text: أرز،خبز عربي،فتة،لحم غنم،مطبخ مصري،وصفات الأعياد،وصفات رئيسية
text: #000011
text: كل عام وانت بخيروعيلتك وكل الأخوات هون
  تسلم ايدك يافنانة شكلها بجنن وان شاء الله رح جربها كل المقاديرعندي بس اليوم الجمعة مابطبخ باخد اجازة وبعدها العيد كمان باخد اجازة بس ناوية هاد العيد اعزم سلفتي وما بحب اجرب شي جديد بالعزايم فيمكن بعد العيد
  ومعك حق الاكلات التقليدية بحبها على طريقة امي وبس وما بحب اي اختراع بس اذا في وصقات من غير بلاد منجربها ليش لأ المهم اللقمة الطيبة :zzz
text: #000016
text: شكرا منا على الوصفه الجديده وانا كمان رح اعملها اذا الله راد بالعيد بس ما بعرف اذا رح تعجب جوزي لانو نقاق بالاكل وما بيحب الا الطبخ الحلبي الاصلي التقليدي
text: #000017
text: السلام عليكم اخت منى
  من يومين كنت عاملة هالوصفة اللي تعلمتها من اصدقاء مصريين من زمان ومن فترة للتانية بعملها ظريفة كتير وتغيير عن اكلاتنا في العيد لانو هنن غالبا بيعملوها لعيد الاضحى.
  في طريقة تانية انهم بيعملو دقة التوم والخل لحالها مو مع الصلصة الحمرة يعني وكمان طعمها ظريف بس لما تضيفي الخل على تقلاية التوم بيطرش كتير كتير على الغاز مشان هيك منهم بيستسهلو وبيضيفوه مع الصلصة الحمرة
  بس حبيت علق على هالوصفة لاني من يومين كنت عاملتها
text: #000018
text: وكمان حبيت اضيف انو لو حطيتي شوية صلصة حمرا فوق طبقة الخبز بيعطى طعمة طيبة كتير
text: #000019
text: والله انا كمان كتير اشتهيت شوفك
  وهي الأكلة محطوطة بالمينيو تبع التجريب
  أسبوعي الماضي كان كلو لقمة طيبة الطبخات والسلطات وحتى الحلويات
  عملت كوسل مطبق ويهودي مسافر كانو طيبين
  وسلطة الخريف وسلطة الخضار بصوص اللبن رائعات
  وكاتو الشوكولا بحشوة الأناناس والكراميل كتير حبيتو طلع ناجح الحمد لله مع اني ما سمعت الكلمة وقسمتو وهو دافئ ما أجاني صبر :p بس مع ذلك طلع بجنن
  يسلمو دياتك والله يعطيك العافية ومن نجاح لنجاح ان شاء الله
text: #000027
text: فاتك منيو البتنجان , في شي عشخمصطاعش وصفة و كل واحدة اطيب من التانية , ان شاء الله تشوفي و تنقي و تجربي
text: #000033
text: انا كل الي خبرته على الوصفة قالي لحمة من عل بكرة الصبح :grin , بقى سبحان الله العادات فيها اختلاف بس كلنا على قلب واحد
text: #000034
text: الرز منقوع بمي سخنة ولا باردة
text: #000038